Pe aceeași temă

Vechea gardă a fost înlocuită cu oameni de „nădejde” în societăți cu afaceri de sute de milioane de euro: Hidroelectrica, Nuclearelectrica, Romgaz și Oil Terminal. Cel puțin oficial, Ministerul a explicat că schimbările au la bază lipsa de performanță a foștilor membri ai CA.

Ce s-a adus în loc? Apropiați ai liderilor ALDE și PSD sau chiar membri de partid, „cadre de nădejde” propulsate recent în Guvern și abonate, în mai toate perioadele în care cele doua partide au fost la putere, la fotoliile călduțe din CA sau CS, specialiști în media, în spații verzi sau inși abia ieșiți de pe băncile facultății, foști angajați la „Doi și-un sfert”, personaje cu legături neclare cu fosta Securitate.

Aceasta este, în mare, „armata” cu care Ministerului Energiei promite performanță. Printre ei se regăsesc, în număr mai mic, și „greii” din domeniul Energiei, „supraviețuitorii”, care s-au adaptat diverselor regimuri politice, dar și foarte puțini experți în domeniul energiei care nu s-au remarcat pe „scena mare” a acestei industrii.

„Preferații” de la Hidro

În 19 aprilie 2017, Adunarea Generală a Acționarilor (AGA), la solicitarea acționarului principal, Ministerul Energiei, a convocat o ședință în urma căreia cei cinci reprezentanți ai statului din Consiliul de Supraveghere al Hidroelectrica au fost schimbați. Tot atunci s-a mai stabilit ca remunerația pentru membrii CS să fie „egală cu media pe ultimele 12 luni a câștigului salarial mediu brut lunar conform activității societății”.

Hotărâre AGA a Hidroelectrica, din 19 aprilie 2017 http://www.hidroelectrica.ro/aga/183_01_Hotarare%20AGOA%20nr.5%20din%2019.04.2017.pdf

Prezentarea conducerii Hidroelectrica și CV-urile membrilor Consiliului de Supraveghere:

http://www.hidroelectrica.ro/Details.aspx?page=12

Andreea Lambru, zero experiență în Energie

Trei posturi la stat dintr-o lovitură. La 31 de ani, cu experiență zero în Energie, dar membru al ALDE, o „clientă” a presei tabloide, Ioana Andreea Lambru (31 de ani) a fost desemnată, în 19 aprilie, președintele CS al Hidroelectrica. În 30 ianaurie 2017, a fost numită secretar general adjunct al Guvernului, cu rang de secretar de stat, post pe care l-a mai ocupat și între noiembrie 2012 și iulie 2014, în guvernarea Ponta, fiind susținută de PNL. În 21 aprilie, în urma deciziei premierului Sorin Grindenau, Lambru bifează și cea de-a treia funcție la stat din acest an, coordonator al Agenţiei Naţionale pentru Resurse Minerale.

Ce o recomandă pe Lambru pentru aceste funcții? Un post de project manager la o firmă privată, Prospero București, unde s-a ocupat de organizare de evenimente, un an cât a fost referent în Administrația domeniului public și privat Sector 4 și șase luni, mai 2012 – noiembrie 2012, de experiență ca director comercial al RAPPS, perioadă care se suprapune cu începutul guvernării Ponta. Experiență mai mare pare să aibă, însă, în zona de partid. În 2012, când a ajuns în Guvern, avea 27 de ani și bifase deja funcția de șef de cabinet a deputatului Radu Stroe. Tot atunci, Lambru a fost în centrul unui scandal media, care viza viața ei intimă, o parte a presei numind-o „protejata lui Stroe”. Despre acest subiect, premierul de la acea vreme, Victor Ponta, comenta că „eu nu sunt Agenția Națională de Moralitate și, în general, nu sunt interesat de acest gen de cancanuri în viața nimanui”. Doi ani mai târziu, în iulie 2014, Ponta a eliberta-o pe Lambru din Guvern.

Într-o declarație de avere din 28 feberuarie 2017, Andreea Lambru precizează că deține un autoturism Peugeot și că, anul trecut, când a fost director general adjunct la firma Austin Meats, a câștigat 6.348 de lei. Veniturile i-au fost completate, în 2016, cu 4.800 de lei de la Autoritatea pentru Administrarea Activelor Statului, unde apare ca membru CSI. Lambru mai deține 50% din Globetrotter Ionternational Consulting, din care nu specifică să fi obținut, cel puțin în ultimul an, vreun venit.

http://www.click.ro/news/national/andreea-lambru-noul-secretar-general-adjunct-al-guvernului-implicata-intr-un-scandal-0

CV Andreea Lambru

http://www.hidroelectrica.ro/cv/CV_ALambru_RO.pdf

Declarație de avere din 28 feberuarie 2017

http://declaratii.integritate.eu/UserFiles/PDFfiles/RP2426_210864-C13-I780_5-ANI-L631-00001[037841]ready//DA_2017-02-28_LAMBRU%20IOANA%20%20ANDREEA_70984691.pdf

Gheorghe de la ALDE, abonat al consiliilor de administratie

Gheorghe-Gabriel Gheorghe (46 de ani), candidat, fără succes, al ALDE Sibiu la Senat, la alegerile din decembrie 2016, pare să se fi abonat la consiliile de administrație și la cele de supraveghere. Licențiat în Drept și cu un master în Economie, absolvent a două cursuri la Universitatea Națională de Apărare, Gheorghe a fost ales membru al CS al Hidroelectrica (în 19 aprilie) și, după doar câteva zile, membru al CA al Romgaz (în 25 aprilie). În 3 mai, a mai primit o funcție publică, printr-o decizie a premierului Grindeanu: secretar de stat în Ministerul pentru Mediul de Afaceri, Comerț și Antreprenoriat, condus de Alexandru Petrescu (PSD).

Până acum, Gheorghe a mai trecut prin câteva consilii de administrație: președintele CS al Transelectrica (octombrie 2012 - martie 2013, guvernarea Ponta), membru în CA al Fondului Naţional de Garantare a Creditelor pentru Întreprinderile Mici şi Mijlocii (octombrie 2013 - februarie 2016). Din aprilie 2013 până în mai 2016, a mai fost vicepreședintele Oficiului Național pentru Jocuri de Noroc. De-a lungul anilor, a mai deținut câteva funcții la stat: director în cadrul Corpului de Control al Ministerului Economiei, șef în cadrul Direcției Antifraudă-Anticorupție din același minister, comisar șef adjunct al Gărzii Financiare Sibiu (iulie 2010 – iulie 2012), instituțe în care a lucrat din 2001.

Puține date sunt cunoscute despre avuția acestui personaj, a cărei singură declarație de avere disponibilă pe site-ul ANI este din 2008, când era comisar șef la Garda Financiară Sibiu. Atunci, deținea jumătate din cota parte a două spații comerciale din Sibiu, ½ dintr-un apartament primit moștenire și ½ dintr-o casă de 498 de mp. În Sibiel, era coproprietar al unei case de vacanță primită moștenire.

CV Gheorghe-Gabriel Gheorghe

http://www.hidroelectrica.ro/cv/CV_GGGheorghe_RO.pdf

Declarație de avere Gheorghe-Gabriel Gheorghe, din 2008

http://declaratii.integritate.eu/UserFiles/PDFfiles/RP443_9058-C52-I620_3-ANI-L020-00001[00001627]ready//DA_1900-01-01_GHEORGHE%20.G.%20GABRIEL_186559.pdf

Expertul în instalații de la Hidroelectrica la Spitalul Floreasca

Tot fără experiență în Energie, dar rotit prin diverse consilii de administrație, a fost desemnat membru al CS al Hidroelectrica expertul în Instalații Laurențiu Dan Tudor (51 de ani), director general adjunct al Electrocentrale (ELCEN) București, unde răspunde de Direcția Tehnică și de Departamentul IT. Una dintre cele mai sonore funcții de până acum a avut-o în perioada iunie 2012 – ianuarie 2013 (în timpul guvernării Ponta), când a fost consilier la Ministerul Economiei, condus, la acea vreme, de liberalul Daniel Chițoiu. În iunie 2015, s-a procopsit cu un alt post de membru al CA, la Hidro Tarnița SA (unde nu mai apare în prezent) și, conform declarațiilor de avere și de interese din iunie 2016, a câștigat, în această calitate, într-un an, 17.130 de lei. Aceleași declarații arată și că, cel puțin în 2015, a fost și membru al CA al Spitalului de Urgență București Floreasca, dar fără beneficii financiare. Bani i-au mai venit, în același an, de la Inspectoratul de Stat în Construcții, unde a fost angajat - 16.390 de lei și

Laurențiu Dan Tudor deține mai multe terenuri în București, Argeș și Gorj, două apartamente și o casă în Capitală, încă o casă de locuit și una de vacanță în localități nespecificate. În 2014, și-a vândut o altă casă, pentru suma de 240.000 de euro, însă banii, 210.000 de euro, au ajuns la două persoane fizice pe care le-a împrumutat. Mai are două autoturisme, un Volkswagen și un Mercedes.

Declarații de avere și de interes din iunie 2016

http://declaratii.integritate.eu/UserFiles/PDFfiles/RP1179_187617-C42-I780_4-ANI-L533-00001[014560]ready//DA_2016-06-15_TUDOR%20LAURENTIU%20DAN_70579486.pdf

http://declaratii.integritate.eu/UserFiles/PDFfiles/RP1179_187617-C42-I780_4-ANI-L533-00001[014560]ready//DI_2016-06-15_TUDOR%20LAURENTIU%20DAN_70579493.pdf

CV

http://www.hidroelectrica.ro/cv/CV_DTudor_RO.pdf

Operatorul TV „reprofilat” pe energie

Horia Marian Gâmbuțeanu (35 de ani) a fost pus, tot fără experiență în domeniul energiei, la vârful Hidroelectrica. Inginer mehanic, a trecut prin diverse instituții media și, conform CV-ului, a fost: operator de producție grafică la Prima TV și Best Vide Broadcas , regizor colaborator la TV Kanal D, iar până în a mai lucrat „pe cont propriu” pentru „diferite firme, instituții și persoane fizice”. Din 26 septembrie 2014, Horia Gâmbuțeanu își schimbă brusc traseul profesional și se angajează la stat. Devine „consilier cabinet secretar de stat” la Ministerul Dezvoltării, condus, până în 15 mai 2015, de Liviu Dragnea. Rezistă în minister și după demisia Guvernului Ponta, până în februarie 2017. Odată cu instalarea Guvernului Grindeanu, Gâmbuțeanu este detașat, din 14 februarie 2017, pe postul de consilier în cadrul Secretariatului General al Guvernului.

Conform declarației de avere din aprilie, acesta deține, împreună cu soția, un apartament de 60 de mp, două hectare de teren în județul Constanța, bijuterii de peste 10.000 de euro și două autoturisme. Anul trecut a încasat de la Minister un salariu de 68.033 lei. În declarația de interese din aprilie 2017, Gâmbuțeanu a trecut că este și membru în Consiliul Director la Autoritatea Națională de Management al Calității în Sănătate.

Declarații de avere și de interes

http://declaratii.integritate.eu/UserFiles/PDFfiles/RP4354_215334-C31-I465_2-ANI-L649-00001[043101]ready//DA_2017-04-06_GAMBUTEANU%20A.%20HORIA%20MARIAN_71031617.pdf

http://declaratii.integritate.eu/UserFiles/PDFfiles/RP4354_215334-C31-I465_2-ANI-L649-00001[043101]ready//DI_2017-04-06_GAMBUTEANU%20A.%20HORIA%20MARIAN_71031621.pdf

CV

http://www.hidroelectrica.ro/cv/CV_HGambutean_RO.pdf

Jurnalistă, PR-istă, consiliera lui Shhaideh pusă la Hidroelectrica

Andreea Negru Ciobanu (36 de ani) este o altă apariție cel puțin interesantă pe lista noilor membri ai CS al Hidroelectrica. Ex-ziaristă, a fost desemnată, în februarie 2017, purtător de cuvânt la Ministerului Dezvoltarii, condus de viceprim-ministrul Sevil Shhaideh (PSD). Experiență în Energie nu are, dar se poate lăuda cu un doctorat în Finanțe și cu o carieră în jurnalism. (http://www.hidroelectrica.ro/cv/CV_ANegruCiobanu_RO.pdf).

În 2004, debutează la ziarul Bursa, iar din 2006 și până în 2013, lucrează la postul de televiziune The Money Channel. În august 2013 renunță la presă și se angajează ca director adjunct al Direcției PR&Comunicare a Transelectrica, companie deținută majoritar de stat. Acest post i-a adus, într-un an, un salariu de 98.234 de lei. De menționat este că, în august 2013, când Ciobanu s-a angajat la Transelectrica, Ministerului Economiei, care controlează această companie, era condus de fostul liberal Varujan Vosganian, trecut, între timp, la ALDE. Din ultima sa declarație de avere, completată în iunie 2016, reiese că Andreea Ciobanu deține o casă de 400 de mp în Voluntari și două mașini. Este și acționar unic la firma Deea Consulting, care, conform declarației de interse din iunie 2016, nu i-a adus venituri.

Declarație de avere și de interese din iunie 2016

http://declaratii.integritate.eu/UserFiles/PDFfiles/RP996_183270-C04-I780_4-ANI-L509-00001[008169]ready//DA_2016-06-02_ANDREEA%20NEGRU-CIOBANU_70275819.pdf

http://declaratii.integritate.eu/UserFiles/PDFfiles/RP996_183270-C04-I780_4-ANI-L509-00001[008169]ready//DI_2016-06-02_ANDREEA%20NEGRU-CIOBANU_70275820.pdf

PSD și ALDE și-au băgat coada și la Nuclearelectrica

Un „cutremur” în domeniul energiei s-a produs și la Nuclearelectrica. În 24 aprilie 2017, reprezentanții statului în Consiliul de Administrație au fost schimbați, în urma unei ședințe AGA. (http://www.nuclearelectrica.ro/relatii-cu-investitorii/guvernanta-corporativa/consiliul-de-administratie/)

Și aici s-a stabilit ca noii membri ai CA să fie desemnați pentru o perioadă provizorie de patru luni. Compania este deținută, în proporție de peste 82,49%, de stat, Fondului Proprietatea are 9,09% din acțiuni, iar restul de 8,41% sunt alți acționari. În aceeași ședință a AGA s-a mai stabilit ca remunerația pentru membrii CA să fie 9.126 de lei, dar să nu depășească „de doua ori media pe ultimele 12 luni a câștigului salarial mediu brut lunar pentru activitatea desfășurată conform obiectului principal de activitate”.



(http://www.nuclearelectrica.ro/blog/2017/03/22/24042017/)

Răsfăț în posturi „călduțe” la stat

Juristul Iulian Robert Tudorache (41 de ani), liderul ALDE Pitești, a fost desemnat, în aprilie, președintele CA al Nuclearelectrica, fără să aibă expertiză în domeniul energiei. În guvernarea Ponta, a mai fost răsplătit cu mandate de membru în consiliile de administrație ale patru companii. Tudorache pare a fi preferat și de noul Guvern PSD-ALDE astfel că, încă din 25 ianuarie, a primit un fotoliu de secretar de stat în Ministerul Energiei. În decembrie anul trecut, a candidat, fără succes, pentru un fotoliu de senator, însă în iunie 2016 a fost ales consilier local.

Tudorache este cunoscut drept un apropiat al lui Andrei Gerea, deputat ALDE, căruia i-a fost consilier în perioada în care cel din urmă era ministrul Energiei (din decembrie 2014, în guvernarea Ponta), din partea PLR, fosta formațiune politică a lui Tăriceanu. Tot atunci, în 2015, a avut nu mai puțin de patru funcții în consilii de administrație sau alte structuri din diverse companii de stat. În total, într-un an, din toate acestea a câștigat peste 100.000 de lei.

Din declarația de interese din 9 decembrie 2015 reiese că a fost desemnat membru în CA al RATEN Mioveni, iar după o lună, la 1 mai 2015, a devenit și membru în CA al Complexului Energetic Hunedoara. Din cele două funcții, conform declarației de avere din 18 aprilie 2016, a câștigat, în 2015, peste 57.900 de lei. Tudorache mai încasase, pentru aceeași perioadă, alți 20.000 de lei ca membru în Comisia de nergociere de la Hidro Tarnița, aflată în custodia Ministerul Energiei. Dintr-o declarație de avere semnată în 15 februarie 2016, aflăm că a mai câștigat, tot în 2015, 27.000 de lei ca membru al Secretariatului Tehnic al Nuclearelectrica.

Declarație de interese din decembrie 2015

http://declaratii.integritate.eu/UserFiles/PDFfiles/RP18_159574-C98-I620_5-ANI-L395-00001[105301]ready//DI_2015-12-14_TUDORACHE%20M.%20IULIAN%20ROBERT_62568483.pdf

Declarație de avere din aprilie 2016

http://declaratii.integritate.eu/UserFiles/PDFfiles/RP651_170211-C79-I780_4-ANI_BEC3-L440-00001[120416]ready//DA_2016-04-18_TUDORACHE%20IULIAN%20ROBERT_62913998.pdf

Declarație de avere din februarie 2016

http://declaratii.integritate.eu/UserFiles/PDFfiles/RP357_162328-C79-I780_3-ANI-L401-00001[110838]ready//DA_2016-02-15_TUDORACHE%20M.%20IULIAN-ROBERT_62700527.pdf

Tudorache a studiat Drept, are un master în Management Financiar Bancar luat la o universitate privată i și a mai fost consilier juridic și director executiv adjunct la BCR Argeș. Ultima sa declarație de avere, din februarie 2017, arată că Iulian Tudorache deține 4.000 de metri pătrați de teren în Argeș și o mașină. Anul trecut, a făcut bani din cabinetul său avocatură - 106.758 de lei și din leafa de consilier local, 3.646 de lei.

CV

http://declaratii.integritate.eu/UserFiles/PDFfiles/RP2426_210862-C13-I780_5-ANI-L631-00001[037837]ready//DA_2017-02-14_TUDORACHE%20M.%20IULIAN-ROBERT_70984614.pdf

Subordonata lui Grindeanu de la CJ Timiș,

băgată în Guvern și la Nuclearelectrica

O altă desemnare controversată în CA al Nuclearelectrica, cel puțin din perspectiva lipsei de experiență în domeniul energiei, este Eva Georgeta Andreas. Fostă subordonată a lui Sorin Grindeanu la Consiliul Județean Timiș (ex-președintele instituției până la numirea în fruntea Guvernului), Andreas l-a urmat pe premier la București. În martie, a fost numită șef Birou Relații Internaționale în cadrul Secretariatului General al Guvernului. Absolventă de Drept la o universitate privată din Lugoj, Eva Andreas a lucrat pentru mai mulți ani în CJ Timiș, unde a fost, din 2004 până anul acesta, șefa Serviciului de Relații Externe. Din 1999 și până în 2001, a fost consilier juridic pentru AJVPS Timiș și pentru o firmă din Timișoara. În cea mai recentă declarație de avere, din mai 2016, este menționat că are terenuri, iar într-un an a încasat de la CJ Timiș un salariu de aproape 29.000 de lei.

Declarație de avere din mai 2016

http://declaratii.integritate.eu/UserFiles/PDFfiles/RP1182_187869-C42-I780_5-ANI-L534-00001[014842]ready//DA_2016-05-20_ANDREAS%20S%20EVA-GEORGETA_70590346.pdf

Fostul consilier al lui Chițoiu și Gelu Diaconu,

pus la 26 de ani să conducă Nuclearelectrica

Lista membrilor fără experiență în domeniul Energiei desemnați să reprezinte interesele statului în CA al Nuclearelectrica este completată cu tânărul Cristian-Romulus Anton. La 26 de ani, licențiat în management, Anton are lipici la funcții publice. După ce mai bine de un an, martie 2011 – august 2012, a fost director general al unui SRL la care deține 50% din acțiuni, High Wash, specializat în recrutare de personal, Anton sare brusc, în septembrie 2012, direct în funcția de „consilier personal secretar de stat” în cadrul Ministerului Economiei. Atunci, ministerul era condus de Daniel Chițoiu, în prezent deputat ALDE. Tânărul a rămas la minister până în mai 2013, când pleacă la ANAF, în funcția de consilier personal al președintelui, unde rămâne până în februarie 2016. În 2015, conform declarației de avere din aprilie anul trecut, de la ANAF a ridicat un salariu de 65.536 de lei. De menționat este că, din aprilie 2013 până în februarie 2016, la conducerea ANAF s-a aflat Gelu Ștefan Diaconu, susținut de PNL.

Cristian Anton este norocos și în prvința averii. Are trei apartamente în București, dintre care două i-au fost donate, și un teren de 900 de mp în localitatea brașoveană Viștioara. În declarația de interese completată în aprilie 2016, Anton a mai trecut că deține și 50% din acțiunile Shiva Creative, firmă din București care activează în domeniul financiar.

Declarație de avere din aprilie 2016:

http://declaratii.integritate.eu/UserFiles/PDFfiles/RP588_166922-C79-I780_4-ANI_BEC3-L423-00001[116890]ready//DA_2016-04-25_ANTON%20CRISTIAN%20ROMULUS_62808143.pdf

Declarație de interese din aprilie 2016

http://declaratii.integritate.eu/UserFiles/PDFfiles/RP588_166922-C79-I780_4-ANI_BEC3-L423-00001[116890]ready//DI_2016-04-25_ANTON%20CRISTIAN%20ROMULUS_62808148.pdf

Cadru cu state vechi în PSD și cu 1 milion de lei în conturi

Inginerul fizician Cristian Gentea (54 de ani) este, de 21 de ani, membru al PSD, iar în aprilie a fost ales în CA al Hidroelectrica. În partid a ocupat diverse funcții, ultimele fiind de președinte al PSD Argeș, din 2015, și președinte al PSD Pitești (din 2010). Din 2004, este consilier local în CL Pitești. Perioadele de glorie ale partidul i-au adus lui Gentea diverse funcții în instituții de stat, unele consistent remunerate.

Din 2012, este director adjunct Securitate Nucleară la Sucursala Cercetări Nucleare Pitești. Odată cu venirea la putere a alianței PSD-ALDE, în decembrie anul trecut, a fost numit, în februarie 2017, președintele Comisiei Naționale pentru Controlul Activităților Nucleare (CNCAN), post pe care a rezistat doar două săptămâni. Într-o declarație oferită pentru presa argeșeană, Gentea spunea că schimbarea s-a produs la solicitarea lui, fiind „o decizie 100% personală” http://www.ziarulancheta.ro/index.php?option=com_content&view=article&id=11961:nadia-ciochina&catid=38:dezvaluiri&Itemid=91

A rămas, în schimb, membru în CA la Nuclearelectrica și, conform declarației de interse din februarie 2017, mai face parte și din AGA al Apă Canal 2000 SA Pitești și din AGA al Termocalor Confort SA Pitești, companiile publice care asigură apa și căldura în oraș. Pentru ultimele două funcții nu este remunerat. Din declarația de avere completată în martie 2017 reiese că, anul trecut, ca membru al CA al ELCEN București, a primit 9.048 de lei. Pe această poziție, conform CV-ului său, a stat din martie 2015 până în martie 2016, o bună parte a acestei perioade suprapunându-se cu guvernarea Ponta.

Din 1987, Gentea a lucrat doar la stat, la Sucursala Cercetări Nucleare Pitești, unde a mai fost adjunct și șef de laborator, cercetător științific și inginer fizician. O declarație de avere din martie 2017 arată că deține trei terenuri în Argeș și în Dâmbovița, un apartament și o casă în Pitești, iar în conturi a strâns 1,16 milioane de lei. La bancă e dator cu circa 33.000 de euro și 32.500 de lei (carduri de credit, împrumuturi). La capitolul venituri, anul trecut a mai ridicat un salariu de 100.361 lei de la RATEN ICN Pitești și 5.651 lei de la Consiliul Local Pitești. Soția, acționar la două firme, a câștigat, în 2015, doar din dividende, aproape 800.000 de lei.

Declarației de interse din februarie 2017

http://declaratii.integritate.eu/UserFiles/PDFfiles/RP4354_215400-C01-I465_1-ANI-L649-00001[043137]ready//DI_2017-02-28_GENTEA%20CRISTIAN_71032350.pdf

Declarații de avere din martie 2017

http://declaratii.integritate.eu/UserFiles/PDFfiles/RP3071_211926-C08-I465_2-ANI-L639-00001[037876]ready//DA_2017-03-09_CRISTIAN%20GENTEA_70985925.pdf

CV Cristian Gentea

http://www.nuclearelectrica.ro/wp-content/uploads/2014/06/CV-Gentea-Cristian.pdf

Din Constanța direct la vârful ANAF în era lui Blejnar

Ionuț Mișa (42 de ani), economist la bază, reprezintă, de o lună, statul în CA al Nuclearelectrica, după ce, în 16 ianuarie, a fost numit de premierul Grindeanu secretar de stat în Ministerul Finanțelor. A lucrat, din 1998, în administrația fiscală din județul Constanța, ca șef serviciu, director executiv și inspector, și a făcut pasul la Centru în februarie 2013.

Atunci, a devenit directorul general al Direcției Generale de Administrare a Marilor Contribuabili din cadrul ANAF, instituție condusă, la acea vreme, de Sorin Blejnar (ex-membru al fostului PDL). Mișa a rămas, însă, pe actuala funcție, supraviețuind următoarelor guvernări. În octombrie 2016, s-a făcut remarcat cu o declarație prin care anunța că „aproape 1 miliard de euro în ultimii 5 ani au fost scoși din România. Cu aceste sume s-ar putea realiza extrem de multe proiecte în România și ar putea aduce beneficii majore românilor”.

(https://www.agerpres.ro/economie/2016/10/21/anaf-aproape-un-miliard-de-euro-au-fost-scosi-din-romania-in-ultimii-cinci-ani-16-54-09)

În privința averii, conform declarației depuse în februarie 2017, Ionuț Mișa deține, împreună cu soția, un apartament în București și altul în Constanța, iar anul trecut veniturile i-au venit doar din salariul de la ANAF, 94.421 de lei. În conturi a strâns 85.000 de lei.

Declarație de avere din februarie 2017

http://declaratii.integritate.eu/UserFiles/PDFfiles/RP3369_211805-C01-I465_1-ANI-L640-00001[039351]ready//DA_2017-02-15_IONUT%20MISA_71000378.pdf

CV Ionuț Mișa

http://www.nuclearelectrica.ro/wp-content/uploads/2014/06/CV-Misa-Ionut.pdf

Florin Constantin Tătar, dosarul de rețea din arhiva Securității i-a fost distrus în 1989

O altă numire în CA al Nuclearelectrica, care are un detaliu cel puțin ciudat, este a lui Florin Constantin Tătar (54 de ani). Spre deosibire de majoritatea colegilor lui din CA lipsiți de experiență, Tătar are un CV bogat în domeniul energiei. Licențiat în Automatizări și Calculatoare, cu un doctorat în management de inginerie, Tătar a fost, timp de patru ani (2012 – 2016), președintele Agenției Nucleare și pentru Deșeuri Radioactive (ANDR) București. Din 1987, de când a fost angajat la ICN Pitești, a mai avut diverse funcții de conducere în cadrul CNCAN, dar și director al Direcției Tehnice și de Securitate Națională – Nuclearelectrica București.

Un singur lucru neclar din viața lui Tătar se regăsește într-o adeverință, din 17 decembrie 2013, a Consiliului Național pentru Studierea Arhivelor Securității. CNSAS a emis pe numele lui Tătar, la acea vreme președintele ANDR, o adeverință de necolaborare, în sensul legii, cu fosta Securitate (adică nu a făcut poliție politică). În document apare, însă, că pe numele lui a existat un dosar în fondul de rețea al fostei Securități, dar care a fost distrus în 1989. „Având în vedere calitatea domnului Tătar Florin Constantin de președinte al Agenției Nucleare pentru Deșeuri Radioactive – Ministerul Economiei, (…) în baza notei de constatare nr. DI/I/1349 din 29.05.2013, întocmită de Direcția de Specialitate din cadrul CNSAS, în care se regăsesc următoarele elemente: SRI a comunicat că domnul Tărar Florin Constantin figurează cu FR 24302/Argeș, distrus în 1989 și nu a fost microfilmalt. (…) Adeverim prin prezenta că nu există date ori documente din care să rezulte calitatea de colaborator sau de lucrător al Securității, în sensul legii, cu privire la domnul Tătar”, se arată în adevernința CNSAS.

Confrom www.cnsas.ro, fondul rețea „era destinat arhivării dosarelor personale a dosarelor de reţea şi a mapelor anexă ale persoanelor care au făcut parte din reţeaua informativă. În acest fond se clasau şi materialele privitoare la persoanele studiate pentru recrutare, dar care au refuzat în cele din urmă colaborarea cu Securitatea.”

Declarația de avere a lui Tătar este foarte sumară. Ultima, din septembrie 2016, arată că nu deține casă, terenuri, mașină și că, în 2015, a încasat 56.830 de lei în calitate de președinte al ANDR.

Declarație de avere din septembrie 2016

http://declaratii.integritate.eu/UserFiles/PDFfiles/RP2726_204208-C04-I780_3-ANI-L593-00001[030803]ready//DA_2016-09-16_TATAR%20GH.%20FLORIN-CONSTANTIN_70919227.pdf

Adeverință CNSAS

http://www.cnsas.ro/documente/adeverinte/2013/6442%20Tatar%20Florin%20Constantin.pdf

Romgaz

Două funcții dintr-o lovitură de la Guvernul Grindeanu

În 25 aprilie 2017, Ministerul Energiei și-a schimbat, într-o ședință a AGA, toți cei patru membri din CA de la Romgaz, companie la care statul deține 70,01% din acțiuni. Unul dintre ei este Gheorghe-Gabriel Gheorghe, regăsit și în CS al Hidroelectrica. Ceilalți trei membri ai CA sunt Fondul Proprietatea (14,99%), persoane juridice (12,34%) și persoane fizice (2,66%), au rămas în funcție, inclusiv președintele CA, Sebastian Gabriel Tcaciuc (Fondul Proprietatea).

Conducerea ANAF a fost una dintre primele schimbări făcute de Guvernul Grindenau imediat după instalare. În 13 ianuarie, Bogdan Nicolae Stan (43 de ani) a fost numit președintele ANAF, iar trei luni mai târziu a fost desemnat și membru în CA al Romgaz. Stan nu are experiență în domeniul energiei, fiind licențiat în Drept, cu master în management. A mai lucrat ca inspector fiscal la Finanțele Publice Ilfov și la ANAF. Saltul spre poziții de vârf în instituții de stat îl face din 2012. Pentru un an, 2012 – 2013, a fost director în cadrul Direcției Generale a Finanțelor Publice Ilfov, iar între 2013 și 2014 a fost director adjunct în cadrul ANAF - Direcția Generală de Administrare a Marilor Contribuabili. Din 2014 este director general adjunct la CNAS – Direcția de Monitorizare, Control și Antifraudă. Conform ultimei declarații de avere, din februarie 2017, deține un teren și o casă în București, un autoturism Peugeot, iar anul trecut, de la CNAS a ridicat un salariu de 109.032 de lei.

http://declaratii.integritate.eu/UserFiles/PDFfiles/RP2383_210411-C04-I465_2-ANI-L628-00001[037227]ready//DA_2017-02-10_STAN%20BOGDAN-NICOLAE_70974898.pdf

Consilierul lui Grindeanu de la CJ Timiș, fost la „Doi şi-un sfert”,

adus în Guvern și pus la Romgaz

Printre oamenii de încredere pe care Sorin Grindeanu i-a adus cu el în Guvern, din Timișoara, se numără și inginerul mecanic Alexandru Chirilă (54 de ani), actualul director de cabinet al premierului. Lui Chirilă, însă, un personaj cel puțin foarte bine informat și descurcăreț cu joburile la stat, i s-a mai găsit un post călduț într-o instituție publică: membru în CA al Romgaz. Până acum, acesta a trecut prin mai toate instituțiile publice importante din Timiș - Primăria Timișoara, CJ și Prefectură, a fost consilierul „greilor”, de la primarul Timișoarei, liberalul Nicolae Robu, până la Titu Bojin, fost baron PSD și ex-președinte al CJ Timiș. În ultima funcție a fost din mai 2015 până în martie 2017, perioadă în care a lucrat direct și cu Sorin Grindeanu, fost șef al județului. Conform CV-ului, vreme de un an (1996-1997), Chirilă a fost ofițer specialist informații economice și bancare în cadrul Ministerului de Interne - UM 0215, celebra unitate „Doi și-un sfert”, unde a făcut parte din Biroul de Informații Județean Timiș. În trecut, a mai fost secretar general în prefectura Timiș, subprefect, director economic la UMF și Universitatea Tehnică, președinte, dar doar pentru o lună, al CA al Aeroportului Timișoara.

Pentru un personaj care a lucrat mai mult la stat, dar cu soția avocat, Alexandru Chirilă a strâns o avere deloc de neglijat. Conform declarației de avere din martie 2017, acesta deține: mai multe terenuri, o casă de locuit, alta de vacanță, un apartament în Timișoara, trei mașini, iar în conturi a strâns 300.000 de euro. Anul trecut, Chirilă a câștigat 45.686 de lei din salariul la CJ Timiș. Soția sa, din consultanță juridică, a obținut 100.625 de lei.

Declarație de avere din martie 2017

http://declaratii.integritate.eu/UserFiles/PDFfiles/RP3843_214996-C02-I465_3-ANI-L645-00001[041723]ready//DA_2017-03-24_CHIRILA%20ALEXANDRU_71015464.pdf

CV

https://www.romgaz.ro/sites/default/files/CV%20Dl.%20Chirila%20Alexandru_0_0.pdf

„Nașul” de la Romgaz sancționat de tehnocrați,

„mângâiat” de PSD-ALDE

Virgil Marius Metea (57 de ani), nou membru al CA al Romgaz și directorul companiei, este unul dintre „greii” industriei energiei. Absolvent al Institutului de Petrol și Gaze din Ploiești, acesta a deținut, în ultimele două decenii, mai multe funcții de top management: director general Eon Moldova, director general Eon Gaz Distribuție, director general Distrigaz Nord – Eon Gaz România, iar din 2013 2013, în timpul guvernării Ponta, conduce Romgaz. Tot din 2013, a devenit membru al CA al Romgaz, însă în noiembrie 2016, sub guvernarea tehnocrată, Metea a fost revocat din funcție. Odată cu revenirea la putere a PSD-ALDE, a fost reinstalat, în aprilie, în CA al companiei din Mediaș.

Metea a strâns, până acum, o avere impresionantă. Conform declarației depuse în iunie 2016, are în conturi (depozite bancare, fonduri de investiții) peste 4,8 milioane de lei, circa 20.000 de euro și aproape 4.000 de dolari, care i-au adus, într-un an, dobânzi de 80.000 de lei. Pe lista proprietăților sunt trecute: terenuri, o casă de 309 mp, două mașini, bijuterii de peste 32.000 de euro. Într-un singur an, salariul la Romgaz a fost de aproape un milion de lei. În declarația de avere de vara trecută, șeful Romgaz mai precizează că deține acțiuni la mai multe companii de stat sau private. Într-un an, a primit dividende de 824 de lei de la Transgaz, 4.573 de lei de la STK Financial SA Cluj Napoca, 21.453 de lei de la Romgaz. Din declarația de interse din iunie 2016 rezultă că Metea are acțiuni la Patria Bank, Drill Invest Târgu Mureș (în industria hotelieră), Transgaz Mediaș, EON AG și, cele mai valoroase, de 271.484 de lei, la Romgaz.

Declarație de avere din iunie 2016

​

http://declaratii.integritate.eu/UserFiles/PDFfiles/RP2648_203752-C79-I780_5-ANI-L592-00001[030560]ready//DA_2016-06-15_METEA%20VIRGIL%20MARIUS_70917391.pdf

Declarație de interese din iunie 2016

http://declaratii.integritate.eu/UserFiles/PDFfiles/RP2648_203752-C79-I780_5-ANI-L592-00001[030560]ready//DI_2016-06-15_METEA%20VIRGIL%20MARIUS_70917393.pdf

​

Oil Terminal

În ședința AGA din 10 martie 2017, Consiliul de Administrație al Oil Terminal, companie la care statul deține 59,62% din acțiuni, au fost schimbat. Noii membri au un mandat provizoriu de patru luni.

Membru ALDE, specialist în spații verzi,

„infiltrat” la Oil Terminal

Cea mai controversată numire în CA al Oil Terminal este a lui Andrei Aurelian Ovidiu (50 de ani), membru ALDE, specialist în spații verzi, un personaj abonat la funcții publice și la consilii de administrație. Doar în 2015, a „ciupit”, astfel, de la bugetul de stat peste 48.000 de lei. Din 2008, Ovidiu este consilier județean ALDE (anterior, din pareta PNL) în CJ Giurgiu, iar în decembrie 2016 a candidat, fără succes, la un post în Senat. În 2013, când la putere era alianța USL, ex-liberalul Andrei Aurelian Ovidiu, rămas în tabăra ALDE, a fost desemnat președintele CA al companiei Întreținere Peisagistică și Spații Verzi, subordonată Primăriei Giurgiu. Din această funcție, conform declarații de avere din iunie 2016, a câștigat 1.428 de lei. În 2015, bani i-au mai venit și din calitatea de membru al CA al Spitalului Județean Giurgiu, 600 de lei, iar de la Tracum SA Giurgiu, societatea de transport public local la care a fost numit administrator special, a ridica 36.000 de lei. Și tot de la stat, ca membru al CJ, acum doi ani a câștigat 10.033 de lei.

În trecut, a fost președintele Comisiei de Urbanism din cadrul CJ Giurgiu, director general al Direcția de Servicii Publice și Gospodărie Comunală Giurgiu, șef la Salubris, dar și lider de sindicat. Conform ultimei declarații de interese, de anul trecut, are 33% din acțiunile la firma ATO Select SRL. Ovidiu este absolvent de Drept la „Spiru Haret”, licențiat în Construcții Mașini și în Inginerie și Management Economic. În averea sa sunt trecute un teren și o casă în Giurgiu, două mașini, bijuterii și icoane în valoare de 15.000 de lei.

Declarație de avere din iunie 2016

http://declaratii.integritate.eu/UserFiles/PDFfiles/RP4064_206463-C05-I780_2-ANI_BEC3-L606-00001[032170]ready//DA_2016-10-17_ANDREI%20A.%20AURELIAN%20OVIDIU_70932353.pdf

Declarație de interese din octombrie 2016

http://declaratii.integritate.eu/UserFiles/PDFfiles/RP4064_206463-C05-I780_2-ANI_BEC3-L606-00001[032170]ready//DI_2016-10-17_ANDREI%20A.%20AURELIAN%20OVIDIU_70932354.pdf

Expert în deșeuri și consilierul ministrului Energiei,

pus președintele CA a Romgaz

Inginerul în managementul deșeurilor Cristian-Florin Gheorghe a fost numit, la începutul anului, consilier personal la Ministerului Energiei (așa cum reiese dintr-o declarație de interese din februarie 2017), din martie este membru în nou CA al Oil Terminal și, din 3 aprilie, a fost desemnat președintele Consiliului de Administrație. Gheorghe a mai condus diverse firme private, ultimul loc de muncă, până la numirea în Minister, fiind de director general la As Petrol Recycle SRL. În declarația de avere de la începutul anului nu a trecut, însă, niciun venit obținut în 2015. Deține, în schimb, un teren în Costinești, un apartament în București și o mașină Volvo. Într-o declarație de avere mai veche, din aprilie anul trecut, apare că, în 2015, a primit de la firma de mai sus un salariu de 25.000 de lei, și alți 19.296 de lei i-a ridicat de la Oil Terminal, unde era, și la acea vreme, membru al CA.

Declarație de interse din februarie 2017

http://declaratii.integritate.eu/UserFiles/PDFfiles/RP3154_211416-C04-I465_2-ANI-L637-00001[038951]ready//DI_2017-02-27_GHEORGHE%20CRISTIAN-FLORIN_70993909.pdf

Declarație de avere din aprilie 2016​

​

http://declaratii.integritate.eu/UserFiles/PDFfiles/RP439_191465-C31-I780_5-ANI-L548-00001[018398]ready//DA_2016-04-19_GHEORGHE%20CRISTIAN%20FLORIN_70712689.pdf

Șefa bugetelor din Ministerul Energiei,

în CA al Oil Terminal

Mariana Nicoleta Moise (35 de ani), absolventă de Finanțe-Bănci, a fost păstrată în CA al Oil Terminal. Din iulie 2015 este responsabil de bugete în cadrul Ministerului Energiei. Conform CV-ului, a ajuns în minister în decembrie 2014 (în timpul guvernării Ponta) și, până în iulie 2015, a fost consilier pe probleme de buget. Din ultima sa declarație de avere, din august 2016, reiese că Moise a încasat, într-un an, un salariu de 23.943 de lei, în calitate de șef serviciu Economic-Buget la Ministerului Economiei, și alți 19.115 lei, ca asistent universitar.

http://declaratii.integritate.eu/UserFiles/PDFfiles/RP3970_205714-C05-I780_2-ANI-L596-00001[032551]ready//DA_2016-08-19_MOISE%20NICOLETA%20MARIANA_70936368.pdf

Administrator special la Oltchim

pus de Guvernul Ponta, membru al CA la Oil Terminal

Toma Bogdan Costreie, licențiat în Drept, este membru în trei consilii de administrație: a fost păstrat în CA al Oil Terminal, după schimbările din martie, membru în CA al Regiei Autonome Tehnologii pentru Energia Nucleară (din 2013) și este membru al CA al Formenerg (din noiembrie 2012. În timpul guvernării Ponta, în iulie 2012, Costreie a fost desemnat de Ministerul Economiei administrator special al combinatului chimic Oltchim Râmnicu Vâlcea. Anterior, a deținut mai mute funcții de management la AVAS.

Conform declarației de avere din iunie 2016, Costreie a avut mai multe surse de venit: 87.625 de lei salariul de la ANAF, 3.507 de lei lunar remunerația de membru al CA al RATEN, 2.000 de lei lunar ca membru al CA al Formenerg, 3.419 de lei lunar ca membru al CA al Oil Terminal, iar din drepturi de proprietate intelectuală a obținut 13.617 de lei. Pe numele lui are o casă și terenuri în Ilfov.

Numirea la Otchim

http://www.zf.ro/companii/toma-bogdan-costreie-administrator-special-la-oltchim-9814572

Declarație de avere din iunie 2016

http://declaratii.integritate.eu/UserFiles/PDFfiles/RP693_192808-C04-I780_2-ANI-L553-00001[019769]ready//DA_2016-06-14_COSTREIE%20TOMA%20BOGDAN_70756906.pdf

CV

http://actionariat.oil-terminal.com/cache/7550-costreie-toma-bogdan-.pdf

Fost agent de turism,

„specialist” în industria energiei

Hermina Bectemir (43 de ani), din Constanța, fost agent de turism (2001 - 2005), se regăsește în CA al Oil Terminal. A urmat Drept la „Spiru Haret” și Administrație Publică la Universitatea Ovidius, iar în prezent este director executiv al Direcției Comerciale la Administrația Canalelor Navigabile, de unde, conform declarației de avere din martie 2017, a câștigat într-un an un salariu de 83.408 de lei. Bectemir deține un apartament și o casă în Constanța (1/3 din drepturile unei moșteniri), iar în conturi are 10.000 de dolari, 10.000 de euro și 17.000 de lei.

http://declaratii.integritate.eu/UserFiles/PDFfiles/RP4354_215561-C81-I465_3-ANI-L649-00001[043492]ready//DA_CB_2017-03-06_BECTEMIR%20D%20HERMINA_71036945.pdf

Specialistul de la Nuclearelectrica,

pus și la Oil Terminal

Absolvent al Facultății de Energie, Ionuţ Barbu (39 de ani) este singurul specialist în energie din CA al Oil Terminal, cu mai multe cursuri urmate în țară și peste hotare. Din 2016 este membru în comisia de negoiere cu China General Nuclear, pentru construirea a două unități de la CN Cernavodă, iar din 2014 este șef în cadrul Nuclearelectrica.

​http://actionariat.oil-terminal.com/cache/7890-cv_barbu-ionut.pdf